ΚΑΝΟΝΙΣΜΟΣ (ΕΚ) αριθ. 1331/97 ΤΗΣ ΕΠΙΤΡΟΠΗΣ της 10ης Ιουλίου 1997 για παρέκκλιση από τον κανονισμό (ΕΚ) αριθ. 1223/94 περί των ειδικών λεπτομερών κανόνων εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης, και για παρέκκλιση από τον κανονισμό (ΕΟΚ) αριθ. 3665/87 για κοινές λεπτομέρειες εφαρμογής του καθεστώτος των επιστροφών κατά την εξαγωγή και τα γεωργικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 13 παράγραφος 1 και παράγραφος 8 τρίτο εδάφιο και το άρθρο 23,

Εκτιμώντας:

ότι, στο άρθρο 4 του κανονισμού (ΕΚ) αριθ. 1223/94 της Επιτροπής, της 30ής Μαΐου 1994, περί των ειδικών λεπτομερών κανόνων εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα που εξάγονται υπό μορφή εμπορευμάτων μη υπαγομένων στο παράρτημα ΙΙ της συνθήκης (3), όπως τροποποιήθηκε τελευταία από τον κανονισμό (ΕΚ) αριθ. 2340/96 (4), καθορίζεται η διάρκεια ισχύος των πιστοποιητικών των επιστρεφόμενων ποσών 7

ότι η κατάσταση στην αγορά μαλακού σίτου και καλαμποκιού απαιτεί αναπροσαρμογή της διάρκειας ισχύος των πιστοποιητικών προκαθορισμού για το καλαμπόκι που εξάγεται υπό μορφή εμπορευμάτων μη υπαγομένων στο παράρτημα ΙΙ της συνθήκης, ώστε να αποτραπούν οι αιτήσεις προκαθορισμού για κερδοσκοπικούς λόγους 7

ότι πρέπει να προβλεφθεί ότι η υπαγωγή των επιστροφών κατά την εξαγωγή καλαμποκιού εξαγόμενου υπό μορφή εμπορευμάτων μη υπαγομένων στο παράρτημα ΙΙ, στο καθεστώς προκαθορισμού, δυνάμει του κανονισμού (ΕΟΚ) αριθ. 3665/87 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 815/97 (6), για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα, δεν θα οδηγήσει - δεδομένης της κατάστασης στην αγορά καλαμποκιού και μαλακού σίτου - σε παράταση της διάρκειας ισχύος των πιστοποιητικών προκαθορισμού για το καλαμπόκι που εξάγεται υπό μορφή εμπορευμάτων μη υπαγομένων στο παράρτημα ΙΙ της συνθήκης 7

ότι πρέπει να προβλεφθεί ότι η υπαγωγή στο καθεστώς προχρηματοδότησης, και με δεδομένη την ισχύουσα κατάσταση στην αγορά του καλαμποκιού και του μαλακού σίτου, δεν θα οδηγήσει σε παράταση της ισχύος του συντελεστή που εφαρμόζεται κατά την ημέρα αποδοχής της διασάφησης πληρωμής για τις εξαγωγές καλαμποκιού υπό μορφή εμπορευμάτων μη υπαγομένων στο παράρτημα ΙΙ της συνθήκης 7

ότι η επιτροπή διαχειρίσεως σιτηρών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά παρέκκλιση από το άρθρο 4 παράγραφος 1 του κανονισμού (ΕΚ) αριθ. 1223/94, η διάρκεια ισχύος των πιστοποιητικών προκαθορισμού των επιστρεφόμενων ποσών για το καλαμπόκι που χρησιμοποιείται υπό μορφή γλυκόζης, σιροπίου γλυκόζης, μαλτοδεξτρίνης ή σιροπίου μαλτοδεξτρίνης υπαγομένων στους κωδικούς ΣΟ 1702 30 91, 1702 30 51, 1702 30 59, 1702 30 99, 1702 40 90, 1702 90 50, 1702 90 75, 1702 90 79, 2106 90 55, εξαγόμενο υπό μορφή εμπορευμάτων μη υπαγομένων στο παράρτημα ΙΙ της συνθήκης, τα οποία εκδίδονται στο διάστημα μεταξύ της ενάρξεως της ισχύος του παρόντος κανονισμού και της 30ής Σεπτεμβρίου 1997, περιορίζεται στη χρονική περίοδο έως το τέλος του μήνα έκδοσής τους.

2. Οι διατάξεις του άρθρου 27 παράγραφος 5 τελευταίο εδάφιο του κανονισμού (ΕΟΚ) αριθ. 3665/87 δεν ισχύουν για τα πιστοποιητικά για τα οποία γίνεται λόγος στην προηγούμενη παράγραφο.

3. Σε περίπτωση εφαρμογής του καθεστώτος προχρηματοδότησης-μεταποίησης, το οποίο προβλέπεται στο άρθρο 27 του κανονισμού (ΕΟΚ) αριθ. 3665/87, η αποδοχή της διασάφησης εξαγωγής πρέπει σε κάθε περίπτωση να λάβει χώρα το αργότερο την τελευταία ημέρα του μήνα αποδοχής της διασάφησης πληρωμής.

Άρθρο 2

Κατά παρέκκλιση από το άρθρο 27 παράγραφος 5 του κανονισμού (ΕΟΚ) αριθ. 3665/87, η αποδοχή μιας διασάφησης για καλαμπόκι που χρησιμοποιείται υπό μορφή γλυκόζης, σιροπίου γλυκόζης, μαλτοδεξτρίνης ή σιροπίου μαλτοδεξτρίνης υπαγομένων στους κωδικούς ΣΟ 1702 30 51, 1702 30 59, 1702 30 91, 1702 30 99, 1702 40 90, 1702 90 50, 1702 90 75, 1702 90 79, 2106 90 55, για την παραγωγή εμπορευμάτων μη υπαγομένων στο παράρτημα ΙΙ της συνθήκης, είναι δυνατή, σε περίπτωση μη προσκόμισης πιστοποιητικού προκαθορισμού του επιστρεφόμενου ποσού, το αργότερο την τελευταία ημέρα του μήνα αποδοχής της διασάφησης πληρωμής.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται έως τις 30 Σεπτεμβρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Ιουλίου 1997.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 181 της 1. 7. 1992, σ. 2.

(2) ΕΕ αριθ. L 126 της 24. 5. 1996, σ. 37.

(3) ΕΕ αριθ. L 136 της 31. 5. 1994, σ. 33.

(4) ΕΕ αριθ. L 318 της 7. 12. 1996, σ. 9.

(5) ΕΕ αριθ. L 351 της 14. 12. 1987, σ. 1.

(6) ΕΕ αριθ. L 116 της 6. 5. 1997, σ. 22.